Държавен вестник, бр. 46, 2012 г., стр. 29

БРОЙ  46	
Д Ъ Р Ж А В Е Н  В Е С Т Н И К 	
СТР.  29  
температура до 25 °С и влажност на въздуха до 
80 %, без достъп на пряка слънчева светлина 
и в отсъствие на всякакви други странични 
продукти или материали, с изключение на 
оборудването за добив. В рамките на пре­
доставената му оперативна самостоятелност 
административният орган е определил специ­
фични хигиенни изисквания за съхраняване 
на пчелния мед с оглед запазване на неговите 
свойства. 
По същите съображения не подлежи на 
отмяна и разпоредбата на ал. 3 на чл. 10 от 
Наредба № 26 от 14.10.2010 г., която регламен­
тира стойностите за показателите диастазна 
активност, захари (инвертна захар и захароза 
или процентно съдържание на фруктоза и 
глюкоза), поленов анализ и хидроксиме­
тилфурфурол (ХМФ) чрез препращане към 
приложение № 1 от Наредба № 9 от 2005 г. за 
условията и реда за одобряване и регистрация 
на предприятията за преработка на восък и 
производство на восъчни основи, както и на 
предприятията за производство и търговия с 
пчелен мед и пчелни продукти (ДВ, бр. 54 от 
2005 г.). Законосъобразността на цитираната 
наредба е извън предмета на съдебния кон­
трол по това дело. Предвидените лабораторни 
изследвания на показателите по видове мед 
за всяка партида охраняват интересите на 
потребителите и са средство за осъществяване 
на контрол за качество при преките доставки 
на малки количества пчелен мед. 
Съгласно ал. 4 на чл. 10 от Наредба № 26 
от 14.10.2010 г. пчелният мед не трябва да 
съдържа: 1. механични примеси; 2. остатъ­
ци от ветеринарномедицински продукти и 
препарати за растителна защита, изкуствени 
подсладители, примеси, забранени с чл. 22 и 
24 от Закона за пчеларството, както и други 
препарати и примеси, влошаващи качеството 
и застрашаващи безопасността на продукта; 
3. патогенни микроорганизми – причинители 
на заболявания по човека, пчелите и пчел­
ното пило.
Създадените с ал. 4 забрани са в съот­
ветствие с Приложение № 2 към Директива 
2001/110/ЕО на Съвета от 20.12.2001 г. от­
носно меда.
5. С чл. 11 от Наредба № 26 от 14.10.2010 г. 
лицата, извършващи директни доставки на 
пчелен мед, са задължени да водят дневник, 
който съдържа: 1. добитото количество пчелен 
мед по партиди; 2. реализираното за директна 
доставка количество мед по партиди и място 
на доставката; 3. предаденото количество 
пчелен мед по партиди на преработвателно 
предприятие чрез приемно-предавателния 
протокол; 4. количество пчелен мед, използ­
вано за подхранване на пчелните семейства.
Цитираната разпоредба е приета извън пре­
делите на законовата делегация по чл. 21б от 
Закона за храните. Тя не е свързана с хигиената 
на първичния хранителен продукт, доставян 
директно за консумация от производителя на 
потребителя в малки количества, а с правила 
за водене на счетоводната отчетност.
Разпоредбата следва да бъде отменена като 
несъответна с целта на закона.
6. Съгласно разпоредба на чл. 12 от Наред­
ба № 26 от 14.10.2010 г. директните доставки 
на малки количества пчелен мед могат да 
се извършват: 1. от пчелина; 2. до базари, 
тържища, пазари и обекти за търговия на 
дребно с изключение на търговските вериги, 
които извършват директна доставка на крайни 
потребители.
Искането за отмяна на цитираната раз­
поредба не е аргументирано, а при извър­
шената служебна проверка не се установи 
противоречие с разпоредби на българското 
или общностното право.
С оглед на всички изложени по-горе съобра­
жения следва да бъдат отменени оспорените 
разпоредби на чл. 2, ал. 1 в частта относно 
пчелния мед, чл. 9 и 11 от Наредба № 26 от 
14.10.2010 г. В останалата є част жалбата е 
неоснователна и следва да бъде отхвърлена. 
Разноски не са претендирани.
Водим от горното и на основание чл. 193, 
ал. 1 АПК, Върховният административен съд, 
шесто отделение, 
Р Е Ш И : 
Отменя като незаконосъобразни разпоред­
бите на чл. 2, ал. 1 в частта относно пчелния 
мед, чл. 9 и 11 от Наредба № 26 от 14.10.2010 г. 
за специфичните изисквания за директни 
доставки на малки количества суровини и 
храни от животински произход, издадена от 
министъра на земеделието и храните (ДВ, 
бр. 84 от 2010 г., в сила от 26.10.2010 г.).
Отхвърля жалбата на Националната асо­
циация на пчеларите професионалисти със 
седалище и адрес на управление София, ул. 
Белоградчик 1, против разпоредбите на чл. 1, 
т. 1, буква „а“, чл. 10 и 12 от Наредба № 26 
от 14.10.2010 г. за специфичните изисквания 
за директни доставки на малки количества 
суровини и храни от животински произход, из­
дадена от министъра на земеделието и храните 
(ДВ, бр. 84 от 2010 г., в сила от 26.10.2010 г.).
Решението на тричленния състав на Вър­
ховния административен съд е оставено в сила 
с Решение № 7672 от 31.05.2012 г. по адм. дело 
№ 3448/2012 на петчленен състав на ВАС с 
изключение на тази му част, с която е отменен 
чл. 9 от Наредба № 26 от 14.10.2010 г. за спе­
цифичните изисквания за директни доставки 
на малки количества суровини и храни от 
животински произход при следните мотиви: